หอบเงินแสนซื้อหุ้นกู้ดอก5-5.5%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

ธนชาตขาย6พันล้านอายุ10ปีนำเงินไปซื้อหุ้นนครหลวงไทย
โพสต์ทูเดย์ — ธนาคารธนชาต ขายหุ้นกู้ด้อยสิทธิ 10 ปี วงเงิน 6,000 ล้านบาท ดอกเบี้ย 55.5% จ่ายดอกเบี้ยใกล้เคียงหุ้นกู้ทหารไทย
นายสมเจตน์ หมู่ศิริเลิศ รองกรรมการผู้จัดการอาวุโส ธนาคารธนชาต เปิดเผยว่า หุ้นกู้ด้อยสิทธิไม่มีประกันอายุ 10 ปี ซึ่งธนาคารมีสิทธิไถ่ถอนก่อนกำหนด ณ วันครบรอบ 5 ปี นับแต่วันที่ออกหุ้นกู้ หรือ ณ วันชำระดอกเบี้ยใดๆ หลังวันครบรอบ 5 ปี มูลค่าหุ้นกู้ที่เสนอขายทั้งสิ้น 6,000 ล้านบาทนั้น ให้ผลตอบแทนปีที่ 15 อัตราดอกเบี้ยคงที่ 5% ต่อปี และปีที่ 610 อัตราดอกเบี้ยคงที่ 5.5% ต่อปี และจะจ่ายดอกเบี้ยทุกๆ 3 เดือน เปิดจองซื้อในระหว่างวันที่ 30 มี.ค.1 เม.ย.2553 ผู้ลงทุนสามารถจองซื้อขั้นต่ำ 1 แสนบาท และเพิ่มขึ้นเป็นทวีคูณของ 1 แสนบาท
“หุ้นกู้ชุดนี้เพื่อระดมเงินทุนรองรับการขยายตัวของธุรกิจ และใช้เป็นเงินทุนหมุนเวียนในการดำเนินงานขององค์กร” นายสมเจตน์ กล่าว
ทั้งนี้ บริษัท ทริสเรทติ้ง ได้จัดอันดับเครดิตหุ้นกู้ชุดนี้ที่ระดับ A และจัดอันดับเครดิตองค์กรอยู่ที่ A+ 
รายงานข่าวแจ้งว่า สัปดาห์ที่ผ่านมาหุ้นกู้ของกรุงไทยและทหารไทยได้รับความสนใจจากนักลงทุนรายย่อย โดยขายหมดในเวลา 5 นาที 
สำหรับหุ้นกู้ของธนชาต ซึ่งมีอันดับความเชื่อถือเท่ากับทหารไทย ให้ผลตอบแทนสูงกว่า หุ้นกู้ของทหารไทยในช่วง 5 ปีแรกอยู่ 0.3% แต่ในช่วง 5 ปีหลัง ธนาคารธนชาตให้ดอกเบี้ยต่ำกว่า 0.5% 
ทั้งนี้ ธนาคารทหารไทยออกหุ้นกู้ด้อยสิทธิไม่มีหลักประกันและมีผู้แทนผู้ถือหุ้นกู้อายุ 10 ปี มูลค่า 8,000 ล้านบาท ธนาคารมีสิทธิไถ่ถอนหุ้นกู้ก่อนกำหนดทั้งจำนวนได้ ณ สิ้นปีที่ 5 และทุกๆ 3 เดือนถัดไป ให้ผลตอบแทนปีที่ 15 เท่ากับ 4.7% และปีที่ 610 เท่ากับ 6.0% กำหนดจ่ายดอกเบี้ยทุก 3 เดือน ขณะที่ธนาคารกรุงไทยที่ออกหุ้นกู้อายุ 10 ปี ให้ผลตอบแทนปีที่ 15 จ่ายผลตอบแทน 4.35% ต่อปี ปีที่ 610 จ่าย 5.50% ต่อปี จ่ายดอกเบี้ยทุก 3 เดือน จองซื้อขั้นต่ำ 1 แสนบาท และทวีคูณของ 1 แสนบาท อันดับความน่าเชื่อถือของหุ้นกู้อยู่ที่ระดับ AA (tha) แต่จัดอันดับโดยบริษัท ฟิทช์ เรทติ้งส์ (ประเทศไทย)
ปัจจุบันอัตราดอกเบี้ยเงินฝากอยู่ในระดับต่ำ โดยดอกเบี้ยฝากประจำ 3612 เดือน ของธนาคารใหญ่อยู่ที่ 0.650.75% ขณะที่เงินฝากประจำ 24 เดือน อยู่ที่ 1.5% ซึ่งถือว่าต่ำมาก โดยหลังจากนี้จะมีสถาบันการเงินและบริษัทขนาดใหญ่หลายแห่งจะระดมทุนด้วยการขายหุ้นกู้ดอกเบี้ยสูง